Калин Вълов
Посрещнах много трудности в живота…

chitanka.info

Посрещнах много трудности в живота,

всякакви — и малки, и големи,

някои от които не толкова жестоки,

ала други непосилно тежки.

Падах и ставах немалко пъти,

на болките и страховете си устоявах,

на трудностите и всички мои несгоди,

главата си и за миг без да сведа.

Много грешки навярно допуснах

и много възможности може би изтървах,

но съвестта ми поне си остана чиста

и това, което съм днес, е всичко.

Не ме съди напразно и излишно

за пропуснатото и нестореното от мен,

невъзможно е да бъда по-различен

от това, което всъщност съм.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.